text:
 20.11.2014
 BG
 Официален вестник на Европейския съюз
 L 333/26
 РЕШЕНИЕ No 1/2014 НА СЪВМЕСТНИЯ СЪВЕТ КАРИФОРУМ–ЕС
 от 24 октомври 2014 година
 създаден по силата на Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна, относно участието в Консултативния комитет КАРИФОРУМ–ЕС
 (2014/820/ЕС)
 СЪВМЕСТНИЯТ СЪВЕТ КАРИФОРУМ–ЕС,
 като взе предвид Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна („споразумението“), и по-специално член 232, параграф 2 от него,
 като има предвид, че с оглед на целите, залегнали в член 1 от споразумението, и ангажимента за извършване на мониторинг върху неговото действие, предвиден в член 5 от споразумението, е целесъобразно да се определи участието в Консултативния комитет КАРИФОРУМ–ЕС,
 ПРИЕ НАСТОЯЩОТО РЕШЕНИЕ:
 Член 1
 1. Консултативният комитет КАРИФОРУМ–ЕС („комитетът“) се състои от четиридесет (40) постоянни представители на организации на гражданското общество, както следва:
 а)
 двадесет и пет (25), представляващи организации, намиращи се в държави от КАРИФОРУМ; както и
 б)
 петнадесет (15), представляващи организации, намиращи се в Европейския съюз.
 2. Във всяка от посочените по-горе групи от представители се осигурява балансирано представителство на:
 а)
 организациите на работодателите;
 б)
 професионалните съюзи;
 в)
 другите стопански, обществени и неправителствени организации, в т.ч. организациите за развитие и природозащитните организации; както и на
 г)
 академичната общност.
 3. Постоянните представители са с двегодишен мандат. Необходимо е да се осигурят подходящи експертни познания и широко географско и отраслово представителство.
 4. За целите на настоящото решение понятието „организации на гражданското общество“ включва институциите, сдруженията, фондациите, застъпническите групи и други неправителствени структури, които са с нестопанска цел и които са в състояние да предоставят консултации или специализирана информация по въпроси, попадащи в обхвата на споразумението, както и представители на академичната общност.
 5. Дадена организация се счита за намираща се на територията на държава от КАРИФОРУМ или на Европейския съюз, ако седалището по регистрация и центърът на управление и контрол на тази организация са съответно на територията на държава от КАРИФОРУМ или на Европейския съюз.
 Член 2
 1. Съставът на комитета се определя от Съвместния съвет КАРИФОРУМ–ЕС и в него влизат представители на организации на гражданското общество, избрани в съответствие с член 1 съответно от Европейския съюз и от държавите от КАРИФОРУМ.
 2. Съвместният съвет КАРИФОРУМ–ЕС може също така при нужда да прави промени в списъка на членовете.
 3. Наличието на непопълнено място в състава на комитета не води до недействителност на сформирания комитет и не накърнява правото на останалите членове да действат.
 4. Мнозинство от членовете, избрани от Европейския съюз, и мнозинство от членовете, избрани от държавите от КАРИФОРУМ, образуват кворума в комитета.
 Член 3
 Постоянните представители могат да получават финансова помощ за изпълнението на своите задължения в рамките на комитета.
 Член 4
 Всяка организация, която отговаря на изискванията на член 232, параграф 1 от споразумението, може да присъства на заседанията на комитета със статут на наблюдател.
 Член 5
 Европейският икономически и социален комитет поема функциите на секретариат на комитета в рамките на първоначален период, който приключва на 31 декември


text:
2014 г. Впоследствие функциите на секретариат на комитета се поемат на ротационен принцип за период от 12 месеца от организация или структура, избрана от държавите от КАРИФОРУМ, а след това — от организация или структура, избрана от Европейския съюз.
 Член 6
 Настоящото решение влиза в сила на 24 октомври 2014 г.
 Съставено в Джорджтаун на 24 октомври 2014 година.
 За държавите от КАРИФОРУМ
 C. RODRIGUES-BIRKETT
 За Европейския съюз като страна по споразумението
 K. DE GUCHT

type: contracts

jurisdiction: EU


text:
 23.11.2017
 BG
 Официален вестник на Европейския съюз
 L 308/36
 РЕШЕНИЕ НА СЪВМЕСТНИЯ КОМИТЕТ НА ЕИП
 No 129/2016
 от 3 юни 2016 година
 за изменение на приложение XXI (Статистика) към Споразумението за ЕИП [2017/2147]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент за изпълнение (ЕС) 2016/8 на Комисията от 5 януари 2016 година за определяне на техническите характеристики на ad hoc модула за 2017 г. относно самостоятелната заетост (1) трябва да бъде включен в Споразумението за ЕИП.
 (2)
 Поради това приложение XXI към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 След точка 18аф (Регламент за изпълнение (ЕС) 2015/459 на Комисията) от приложение XXI към Споразумението за ЕИП се вмъква следната точка:
 „18aх.
 32016 R 0008: Регламент за изпълнение (ЕС) 2016/8 на Комисията от 5 януари 2016 г. за определяне на техническите характеристики на ad hoc модула за 2017 г. относно самостоятелната заетост (ОВ L 3, 6.1.2016 г., стр. 35).“
 Член 2
 Текстовете на Регламент за изпълнение (ЕС) 2016/8 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 4 юни 2016 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 3 юни 2016 година.
 За Съвместния комитет на ЕИП
 Председател
 Claude MAERTEN
 (1) ОВ L 3, 6.1.2016 г., стр. 35.
 (*1) Без отбелязани конституционни изисквания.


text:
 31.10.2013
 BG
 Официален вестник на Европейския съюз
 L 291/46
 РЕШЕНИЕ НА СЪВМЕСТНИЯ КОМИТЕТ НА ЕИП
 No 84/2013
 от 3 май 2013 година
 за изменение на приложение IX (Финансови услуги) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Решение за изпълнение 2012/627/ЕС на Комисията от 5 октомври 2012 г. за признаване на правната и надзорна уредба на Австралия за еквивалентна на изискванията на Регламент (ЕО) No 1060/2009 на Европейския парламент и на Съвета относно агенциите за кредитен рейтинг (1) следва да бъде включено в Споразумението за ЕИП.
 (2)
 Решение за изпълнение 2012/628/ЕС на Комисията от 5 октомври 2012 г. за признаване на правната и надзорна уредба на САЩ за еквивалентна на изискванията на Регламент (ЕО) No 1060/2009 на Европейския парламент и на Съвета относно агенциите за кредитен рейтинг (2) следва да бъде включено в Споразумението за ЕИП.
 (3)
 Решение за изпълнение 2012/630/ЕС на Комисията от 5 октомври 2012 г. за признаване на правната и надзорна уредба на Канада за еквивалентна на изискванията на Регламент (ЕО) No 1060/2009 на Европейския парламент и на Съвета относно агенциите за кредитен рейтинг (3) следва да бъде включено в Споразумението за ЕИП.
 (4)
 Ето защо приложение IX към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Приложение IX към Споразумението за ЕИП се изменя, както следва:
 1.
 След точка 31дб (Регламент (ЕО) No 1060/2009 на Европейския парламент и на Съвета) се вмъкват следните точки:
 „31дба.
 32010 D 0578: Решение 2010/578/ЕС на Комисията от 28 септември 2010 г. за признаване на правната и надзорна уредба на Япония за еквивалентна на изискванията на Регламент (ЕО) No 1060/2009 на Европейския парламент и на Съвета относно агенциите за кредитен рейтинг (ОВ L 254, 29.9.2010 г., стр. 46).
 31дбб.
 32012 D 0627: Решение за изпълнение 2012/627/ЕС на Комисията от 5 октомври 2012 г. за признаване на правната и надзорна уредба на Австралия за еквивалентна на изискванията на Регламент (ЕО) No 1060/2009 на Европейския парламент и на Съвета относно агенциите за кредитен рейтинг (ОВ L 274, 9.10.2012 г., стр. 30).
 31дбв.
 32012 D 0628: Решение за изпълнение 2012/628/ЕС на Комисията от 5 октомври 2012 г. за признаване на правната и надзорна уредба на САЩ за еквивалентна на изискванията на Регламент (ЕО) No 1060/2009 на Европейския парламент и на Съвета относно агенциите за кредитен рейтинг (ОВ L 274, 9.10.2012 г., стр. 32).
 31дбг.
 32012 D 0630: Решение за изпълнение 2012/630/ЕС на Комисията от 5 октомври 2012 г. за признаване на правната и надзорна уредба на Канада за еквивалентна на изискванията на Регламент (ЕО) No 1060/2009 на Европейския парламент и на Съвета относно агенциите за кредитен рейтинг (ОВ L 278, 12.10.2012 г., стр. 17).“
 2.
 Текстът от точка 31дв (Решение 2010/578/ЕС на Комисията) се заличава.
 Член 2
 Текстовете на решения за изпълнение 2012/627/ЕС, 2012/628/ЕС и 2012/630/ЕС на исландски и на норвежки език, които ще бъдат публикувани в притурката за ЕИП към Официален вестник на Европейския съюз,


text:
са автентични.
 Член 3
 Настоящото решение влиза в сила на 4 май 2013 г., при условие че са внесени всички нотификации, предвидени в член 103, параграф 1 от Споразумението за ЕИП (4), или в деня, в който влиза в сила Решение на Съвместния комитет на ЕИП No 20/2012 от 10 февруари 2012 г. (5), ако тази дата е по-късна.
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 3 май 2013 година.
 За Съвместния комитет на ЕИП
 Председател
 Gianluca GRIPPA
 (1) ОВ L 274, 9.10.2012 г., стр. 30.
 (2) ОВ L 274, 9.10.2012 г., стр. 32.
 (3) ОВ L 278, 12.10.2012 г., стр. 17.
 (4) Без отбелязани конституционни изисквания.
 (5) ОВ L 161, 21.6.2012 г., стр. 26.
 Съвместна декларация на договарящите се страни към Решение на Съвместния комитет на ЕИП No 84/2013 от 3 май 2013 г., с което решения за изпълнение 2012/627/ЕС, 2012/628/ЕС и 2012/630/ЕС на Комисията се включват в Споразумението за ЕИП
 „Решения за изпълнение 2012/627/ЕС, 2012/628/ЕС и 2012/630/ЕС на Комисията от 5 октомври 2012 г. се отнасят до еквивалентност за трети държави. Включването на тези регламенти не засяга приложното поле на Споразумението за ЕИП за отношенията с трети държави.“


text:
 Важна правна забележка
 |
 22009A0217(01)
 Споразумение за сътрудничество между Европейската общност и нейните държави-членки, от една страна, и Конфедерация Швейцария, от друга страна, за борба с измамите и друга незаконна дейност, засягаща техните финансови интереси - Заключителен акт - Съвместна
 Официален вестник n° L 046 , 17/02/2009 стр. 0008 - 0035
 ПРЕВОДСпоразумение за сътрудничествомежду Европейската общност и нейните държави-членки, от една страна, и Конфедерация Швейцария, от друга страна, за борба с измамите и друга незаконна дейност, засягаща техните финансови интересиЕВРОПЕЙСКАТА ОБЩНОСТ,КРАЛСТВО БЕЛГИЯ,ЧЕШКАТА РЕПУБЛИКА,КРАЛСТВО ДАНИЯ,ФЕДЕРАЛНА РЕПУБЛИКА ГЕРМАНИЯ,РЕПУБЛИКА ЕСТОНИЯ,РЕПУБЛИКА ГЪРЦИЯ,КРАЛСТВО ИСПАНИЯ,ФРЕНСКАТА РЕПУБЛИКА,ИРЛАНДИЯ,ИТАЛИАНСКАТА РЕПУБЛИКА,РЕПУБЛИКА КИПЪР,РЕПУБЛИКА ЛАТВИЯ,РЕПУБЛИКА ЛИТВА,ВЕЛИКОТО ХЕРЦОГСТВО ЛЮКСЕМБУРГ,РЕПУБЛИКА УНГАРИЯ,РЕПУБЛИКА МАЛТА,КРАЛСТВО НИДЕРЛАНДИЯ,РЕПУБЛИКА АВСТРИЯ,РЕПУБЛИКА ПОЛША,ПОРТУГАЛСКАТА РЕПУБЛИКА,РЕПУБЛИКА СЛОВЕНИЯ,СЛОВАШКАТА РЕПУБЛИКА,РЕПУБЛИКА ФИНЛАНДИЯ,КРАЛСТВО ШВЕЦИЯ,ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,от една страна,иКОНФЕДЕРАЦИЯ ШВЕЙЦАРИЯ,от друга страна,наричани по-долу "договарящите страни",КАТО ИМАТ ПРЕДВИД тесните отношения между Европейската общност и нейните държави-членки, от една страна, и Конфедерация Швейцария, от друга страна,В ЖЕЛАНИЕТО СИ ефективно да се борят с измамите и с друга незаконна дейност, засягаща финансовите интереси на договарящите страни,КАТО ОТЧИТАТ необходимостта да се разшири административното съдействие в тези области,УБЕДЕНИ, че трябва да бъде осигурена правна взаимопомощ, обхващаща претърсване и изземване, включително при всички случаи на контрабанда и избягване на непреки данъци, по-конкретно данък върху добавената стойност, мита и акцизи,КАТО ПРИЗНАВАТ значимостта на борбата с изпирането на пари,РЕШИХА ДА СКЛЮЧАТ НАСТОЯЩОТО СПОРАЗУМЕНИЕ:ДЯЛ IОБЩИ РАЗПОРЕДБИЧлен 1ЦелЦелта на настоящото споразумение е да разшири обхватът на административното съдействие и правната взаимопомощ по наказателноправни въпроси между Европейската общност и нейните държави-членки, от една страна, и Конфедерация Швейцария, от друга страна, за борба с незаконните дейности, за които се прилага член 2.Член 2Обхват1. Настоящото споразумение се прилага за:а) административната и наказателната превенция, разкриване, разследване, наказателно преследване и наказване на измамите и на другите незаконни дейности, засягащи съответните финансови интереси на договарящите страни, по отношение на:- търговия със стоки в нарушение на митническото или селскостопанското законодателство,- търговия в нарушение на данъчното законодателство, приложимо за данъка върху добавената стойност, специалните данъци върху потреблението и акцизите,- събирането или задържането на средства — включително използването им за цели, различни от тези, за които първоначално са били отпуснати — от бюджета на договарящите страни или от бюджети, управлявани от тях или от тяхно име, като безвъзмездни помощи и възстановени суми,- процедури за възлагане на договори от страна на договарящите страни;б) изземването и възстановяването на средства, дължими или неправомерно получени в резултат на незаконните дейности, посочени в буква а).2. Не може да бъде отказано оказване на сътрудничество по смисъла на дял II (Административно съдействие) и дял III (Правна взаимопомощ) единствено на основание, че искането се отнася до правонарушение, считано за данъчно нарушение или престъпление в замолената договаряща страна, или че законодателството на замолената договаряща страна не предвижда същия вид облагане или разход, нито съдържа същия вид правила или същата правна характеристика на фактите като законодателството на молещата договаряща страна.3. Обхватът на настоящото споразумение включва изпирането на облагите от дейностите, обхванати от споразумението, при условие че дейностите, които съставляват предикатното престъпление, се наказват съгласно правото на двете договарящи страни с наказание, включващо лишаване от свобода, или с мярка, изискваща задържане за максимален срок от


text: повече от шест месеца.4. Преките данъци са изключени от обхвата на настоящото споразумение.Член 3Незначителни случаи1. Органът на замолената договаряща страна може да отхвърли искане за сътрудничество, когато предполагаемата сума по частично изплатени или избегнати задължения не надхвърля 25000 EUR или когато предполагаемата стойност на изнесените или внесените без разрешение стоки не надвишава 100000 EUR, освен когато поради обстоятелствата или самоличността на заподозряното лице случаят се счита за особено тежък от молещата договаряща страна.2. Органът на замолената договаряща страна уведомява своевременно органа на молещата договаряща страна относно основанията си да отхвърли искането за сътрудничество.Член 4Обществен редЗамолената договаряща страна може да откаже да окаже сътрудничество, ако счита, че има вероятност изпълнението на искането да засегне нейния суверенитет, сигурност, обществен ред или други основни интереси.Член 5Предаване на информация и доказателствени материали1. Информация и доказателствени материали, предадени или получени съгласно настоящото споразумение, под каквато и да е форма, се считат за професионална тайна и се ползват от защитата, предоставяна за аналогична информация от вътрешното право на договарящата страна, която ги получава, както и от съответните разпоредби, приложими за институциите на Общността.По-конкретно, подобни информация и доказателствени материали не могат да бъдат разкривани пред лица, различни от тези, чиито функции в институциите на Общността, държавите-членки или Конфедерация Швейцария изискват те да бъдат запознати с тях, нито да бъдат използвани за цели, които са извън обхвата на настоящото споразумение.2. Информацията и доказателствените материали, придобити от молещата договаряща страна съгласно настоящото споразумение, могат да бъдат предавани на всяка договаряща страна, ако тази договаряща страна провежда разследване, за което оказването на сътрудничество не е изключено, или ако са налице ясни признаци, че тази договаряща страна би могла ефективно да проведе подобно разследване. Подобно предаване не може да служи за цели, различни от целите на настоящото споразумение.3. Предаването на информация и доказателствени материали, придобити по силата на настоящото споразумение, от една договаряща страна на друга или на повече договарящи страни не подлежи на обжалване в първоначално замолената договаряща страна.4. Всяка договаряща страна, на която се предават информация или доказателствени материали в съответствие с параграф 2, съблюдава ограниченията върху използването на информацията, наложени от замолената договаряща страна на договарящата страна, поискала първото предаване.5. Предаването на информация или доказателствени материали, придобити съгласно настоящото споразумение, от договаряща страна на трета държава се извършва с разрешение на договарящата страна, от която произлизат информацията и доказателствените материали.Член 6ПоверителностМолещата договаряща страна може да поиска от замолената договаряща страна да гарантира поверителността на искането и неговото съдържание, освен когато това е несъвместимо с изпълнението на искането. Ако замолената договаряща страна не може да спази изискванията за поверителност, тя предварително уведомява органа на молещата договаряща страна.ДЯЛ IIАДМИНИСТРАТИВНО СЪДЕЙСТВИЕГЛАВА 1Общи разпоредбиЧлен 7Връзка с други споразуменияНастоящият дял не засяга разпоредбите, приложими по отношение на правната взаимопомощ по наказателноправни въпроси, нито по-всеобхватните задължения в областта на административното съдействие или по-благоприятните разпоредби в двустранни или многостранни договорености за сътрудничество между договарящите страни, по-конкретно допълнителния протокол относно административната взаимопомощ в митническата област от 9 юни 1997 г.Член 8Обхват1. Договарящите страни взаимно си оказват съдействие в борбата с незаконните дейности, към които се прилага


text: настоящото споразумение, по-конкретно в предотвратяването и разкриването на операции и други актове на действие или бездействие, които нарушават съответното законодателство, както и при провеждането на свързаните с това разследвания.2. Предвиденото в настоящия дял съдействие се прилага за всички компетентни административни органи в договарящите страни, упражняващи правомощия по административно разследване или правомощия по наказателно преследване, включително когато тези органи упражняват правомощията по искане на органите на съдебната власт.Когато наказателно разследване се провежда от или под ръководството на орган на съдебната власт, този орган определя дали исканията за взаимно съдействие или сътрудничество в тази връзка се отправят въз основа на разпоредбите, приложими към правната взаимопомощ по наказателноправни въпроси, или въз основа на настоящия дял.Член 9Правомощия1. Органите на договарящите страни прилагат настоящия дял в рамките на правомощията, които са им предоставени съгласно националните разпоредби. Нищо в настоящия дял не може да се тълкува като засягащо правомощията, предоставени на органите на договарящите страни съгласно националните разпоредби по смисъла на настоящия дял.Те процедират по същия начин, както когато действат от свое име или по искане на друг орган от същата договаряща страна. За да отговорят на искането, тези органи използват всички законови правомощия, с които разполагат в рамките на националното им право.2. Искания, отправени към органи, различни от компетентните, своевременно се препращат на компетентния орган.Член 10ПропорционалностОрганът на замолената договаряща страна може да отхвърли искане за сътрудничество, когато е ясно, че:а) броят и характерът на направените искания за информация от молещата договаряща страна за определен период от време създават прекомерна административна тежест за съответния замолен орган;б) органът на молещата договаряща страна не е изчерпал обичайните източници на информация, които би могъл да използва в конкретния случай, за да получи необходимата информация, без да излага на риск постигането на желания краен резултат.Член 11Централни звена1. Всяка договаряща страна определя едно или повече централни звена, оправомощени да обработват исканията за административно съдействие съгласно настоящия дял.Тези звена възлагат на компетентните административни органи задължението за оказване на исканото съдействие.2. Централните звена контактуват пряко помежду си.3. Дейностите на централните звена не изключват, особено при спешни случаи, прякото сътрудничество между други органи на договарящите страни, оправомощени да предприемат действия в области, към които се прилага настоящото споразумение. Централните звена биват уведомявани за всяко действие, което налага подобно пряко сътрудничество.4. Договарящите страни, когато извършват предвиденото в член 44, параграф 2 нотифициране, обявяват кои са органите, считани за централни звена за целите на настоящия член.ГЛАВА 2Съдействие при поискванеЧлен 12Искания за информация1. По искане на органа на молещата договаряща страна органът на замолената договаряща страна му предоставя, в рамките на обхвата на настоящото споразумение, цялата информация, която може да даде възможност на него или на други органи на същата договаряща страна да предотвратят, разкрият и преследват наказателно незаконните дейности, за които се прилага споразумението, или която е необходима за удовлетворяването на претенциите за възстановяване. Органът на замолената договаряща страна провежда необходимите административни проучвания, нужни за събирането на подобна информация.2. Предоставената информация следва да бъде придружавана от доклади и други документи или от техни заверени копия или извлечения, върху които се основава тази информация и които са


text: на разположение на органите на замолената договаряща страна, както и от такива, изготвени или придобити, за да бъде изпълнено искането за информация.3. При споразумение между органа на молещата договаряща страна и органа на замолената договаряща страна служители, упълномощени от органа на молещата договаряща страна, в съответствие с дадените им от органа на замолената страна подробни инструкции имат достъп, в помещенията на органите на замолената договаряща страна, до документите и информацията съгласно параграф 1, с които разполагат органите на замолената договаряща страна и които се отнасят до конкретни незаконни дейности, влизащи в обхвата на настоящото споразумение. Тези служители имат право да правят копия от споменатата документация.Член 13Искания за наблюдениеПо искане на органа на молещата договаряща страна органът на замолената договаряща страна, доколкото е възможно, извършва наблюдение върху търговията със стоки, която е в нарушение на посоченото в член 2 законодателство. Подобно наблюдение може да се отнася до заподозряно лице, за което съществуват основателни съмнения, че е участвало или участва в извършването на такива незаконни дейности, или че е извършило подготвителни действия с оглед осъществяването на такива незаконни дейности, както и до помещенията, транспортните средства и стоките, които са свързани с такива дейности.Член 14Нотификация и изпращане по пощата1. По искане на органа на молещата договаряща страна органът на замолената договаряща страна, в съответствие с националните норми на замолената договаряща страна, нотифицира адресата или осигурява нотифицирането му относно всички инструменти или решения, които произтичат от компетентните органи на молещата договаряща страна и които попадат в обхвата на настоящото споразумение.2. Исканията за нотификация, посочващи предмета на инструмента или решението, което се нотифицира, се придружават от превод на официалния език на замолената договаряща страна или на приемлив език за тази договаряща страна.3. Договарящите страни могат да изпращат по пощата актове за нотификация и искания за информация и документи директно до субектите, за които се отнасят член 2, параграф 1, буква а), трето и четвърто тире, пребиваващи на територията на другата договаряща страна.Тези лица могат да дадат отговор и да предоставят съответните документи и информация по начина, определен от нормите и договореностите, съгласно които са били отпуснати средствата.Член 15Искания за разследвания1. Замолената договаряща страна по искане на молещата договаряща страна провежда или нарежда провеждането на подходящи разследвания на операции или поведение, които представляват незаконни дейности, за които настоящото споразумение се прилага или които дават повод на органа на молещата договаряща страна да изрази основателни подозрения, че са извършени такива незаконни дейности.2. Замолената договаряща страна използва всички средства за извършване на разследване, с които разполага в рамките на националното право, както би действала от свое име или по искане на друг вътрешен орган, включително участие или упълномощаване от страна на съдебните органи, когато е необходимо.Тази разпоредба не засяга задължението на икономическите оператори да сътрудничат съгласно член 17.Органът на замолената договаряща страна предоставя резултатите от подобни разследвания на органа на молещата договаряща страна. Член 12, параграф 2 се прилага mutatis mutandis.3. Органът на замолената договаряща страна разширява обхвата на съдействието до всички обстоятелства, предмети и лица, явно свързани с предмета на искането за съдействие, без да е необходимо


text: да се отправя допълнително искане. В случай на съмнение органът на замолената договаряща страна се свързва най-напред с органа на молещата договаряща страна.Член 16Присъствие на служители на молещата договаряща страна1. По споразумение между органа на молещата договаряща страна и органа на замолената договаряща страна служителите, определени от органа на молещата договаряща страна, могат да присъстват при провеждането на посочените в предходния член разследвания. За тяхното присъствие не се изисква съгласието на лицето или икономическия оператор, които се разследват.2. Разследванията, във всеки един момент, се провеждат от служителите на органа на замолената договаряща страна. Служителите на молещата договаряща страна не могат по собствена инициатива да упражняват правомощията, предоставени на служителите на органа на замолената държава.Те обаче имат достъп до същите помещения и до същите документи както служителите на замоления орган, чрез тези служители и единствено за целите на провежданото разследване.3. Разрешението може да бъде свързано с определени условия.4. Информацията, до която получава достъп органът на молещата договаряща страна, не може да бъде използвана като доказателство, докато не се разреши предаването на свързаните с изпълнението документи.Член 17Задължение за сътрудничествоИкономическите оператори се задължават да сътрудничат при изпълнението на искането за административно съдействие, като предоставят достъп до своите помещения, транспортни средства и документация и като представят цялата необходима информация.Член 18Форма и съдържание на исканията за съдействие1. Искания за съдействие се отправят писмено. Те се придружават от документите, необходими за тяхното изпълнение.При спешни случаи се приемат устни искания, като те трябва да бъдат потвърдени писмено възможно най-бързо.2. Към исканията се прилага следната информация:а) молещият орган;б) исканите мерки;в) предметът и основанията за искането;г) законите, нормите и другите съответни правни разпоредби;д) възможно най-точни и пълни сведения за физическите или юридическите лица, които са предмет на разследванията;е) кратко изложение на съществените факти и на вече проведените разследвания, освен в предвидените в член 14 случаи.3. Исканията се представят на официалния език на замолената договаряща страна или на език, приемлив за тази договаряща страна.4. Неточни или непълни искания могат да бъдат коригирани или допълнени. Необходимите за изпълнение на искането мерки започват да се прилагат междувременно.Член 19Използване на информация1. Придобитата информация се използва изключително за целите на настоящото споразумение. Когато договаряща страна желае да използва подобна информация за други цели, тя изисква предварителното писмено съгласие на предоставилия информацията орган. Тогава това използване подлежи на всички ограничения, определени от този орган.2. Параграф 1 не изключва използването на информацията при съдебни или административни производства за неспазване на законодателството, за което се отнася искането за административно съдействие, ако същите форми за съдействие са допустими при тези производства. Предоставилият информацията компетентен орган на договарящата страна се уведомява незабавно за подобно използване.3. Договарящите страни могат в своите протоколи, доклади и свидетелски показания, както и в производството и представените пред съда обвинения да използват като доказателство получената информация и документите, с които са се консултирали, в съответствие с разпоредбите на настоящото споразумение.ГЛАВА 3Оказване на съдействие по собствена инициативаЧлен 20Оказване на съдействие по собствена инициатива1. Сътрудничество под всякаква форма, установена в предходната глава, може да бъде оказвано без предварително искане от друга договаряща страна.2. Органът на договарящата страна,


text: който предава информацията, може, съобразно вътрешното си право, да постави условия за използването на информацията от органа на договарящата страна, който я получава.3. Всички органи на договарящите страни са обвързани от тези условия.ГЛАВА 4Специални форми на сътрудничествоЧлен 21Съвместни операции1. Когато при внос, износ или транзит на стоки мащабът на търговията и свързаният с данъците и субсидиите риск са такива, че биха могли да доведат до значителни потенциални финансови загуби за бюджета на договарящите страни, тези страни могат да постигнат съгласие за провеждането на съвместни трансгранични операции за предотвратяване и наказателно преследване на незаконните дейности, за които се прилага настоящото споразумение.2. Централното звено или определена от него служба носят отговорност за координирането и планирането на подобни трансгранични операции.Член 22Съвместни екипи за специални разследвания1. По взаимно съгласие органите на няколко договарящи страни могат да създадат съвместен екип за специални разследвания, установен в договаряща страна.2. Съвместният екип провежда тежки разследвания, изискващи мобилизирането на значителни средства, и координира съвместните действия.3. Членството в екипа не дава на представителите на участващите органи на договарящите страни никакви правомощия за намеса на територията на договарящата страна, в която се провеждат разследванията.Член 23Служители за връзка1. Компетентните органи на договарящите страни могат да вземат решение за командироването за определен или неопределен срок на служители за връзка от една договаряща страна в компетентните служби на друга договаряща страна, за да осигурят взаимна подкрепа при оказването на административно съдействие.2. Служителите за връзка имат за задача да предоставят консултации и съдействие. Те нямат автономни правомощия да действат на територията на приемащата договаряща страна. Със съгласието или по искане на компетентните органи на договарящите страни служителите за връзка могат:а) да насърчават и ускоряват обмена на информация;б) да оказват съдействие в хода на разследванията;в) да оказват подкрепа при разглеждането на искания за съдействие;г) да предоставят консултации и съдействие на приемащата договаряща страна при подготовката и провеждането на трансгранични операции;д) да изпълняват всички други задължения, за които договарящите страни могат да се споразумеят помежду си.3. Компетентните органи на договарящите страни определят подробностите по взаимно съгласие.4. Служителите за връзка могат да представляват интересите на една или повече договарящи страни.ГЛАВА 5ВъзстановяванеЧлен 24Възстановяване1. По искане на молещата договаряща страна замолената договаряща страна пристъпва към удовлетворяването на претенциите за възстановяване, към които се прилага настоящото споразумение, като към нейни собствени претенции.2. Искането за удовлетворяване на претенциите за възстановяване се придружава от официално копие или заверено копие на издадения от молещата договаряща страна документ, който позволява изпълнението, и където е уместно, от оригиналите или заверени копия на документите, необходими за извършване на възстановяването.3. Замолената договаряща страна взема предпазни мерки, за да обезпечи удовлетворяването на претенция за възстановяване.4. Органът на замолената договаряща страна прехвърля на органа на молещата договаряща страна сумата по претенцията за възстановяване, която е удовлетворил. По споразумение с молещата договаряща страна той може да удържи процент, който съответства на направените от него административни разходи.5. Независимо от параграф 1 претенциите за възстановяване не се ползват непременно от същата степен на важност като подобни претенции, възникнали в замолената договаряща страна.ДЯЛ IIIПРАВНА ВЗАИМОПОМОЩЧлен 25Връзка с други споразумения1. Разпоредбите на настоящия дял са


text: предназначени да допълнят Европейската конвенция за взаимопомощ по наказателноправни въпроси от 20 април 1959 г. и Конвенцията относно изпиране, издирване, изземване и конфискация на облагите от престъпление от 8 ноември 1990 г., както и да улеснят прилагането на тези две конвенции в договарящите страни.2. Не се засягат по-благоприятните разпоредби в двустранни или многостранни споразумения между договарящите страни.Член 26Процедури, при които също се оказва правна взаимопомощ1. Правна взаимопомощ се предоставя и:а) по производства, образувани от административни органи във връзка с деяния, които са наказуеми по националното право на една от двете или и на двете договарящи страни, поради това че представляват нарушения на правни норми, и при които решението може да доведе до образуване на производство пред съд, който е компетентен по-специално по наказателни дела;б) по граждански дела, свързани с наказателни производства, докато наказателният съд не се е произнесъл окончателно с присъда или решение в наказателното производство;в) за престъпления или нарушения, за които юридическо лице от молещата договаряща страна може да носи отговорност.2. Съдействие се оказва и за целите на разследвания и производства за изземване и конфискация на средствата и резултатите от тези незаконни дейности.Член 27Предаване на искания1. Исканията по настоящия дял се представят от органа на молещата договаряща страна или чрез съответния централен орган на замолената договаряща страна, или директно на органа на договарящата страна, който е оправомощен да изпълни искането на молещата договаряща страна. Органът на молещата договаряща страна и, когато е уместно, органът на замолената договаряща страна изпраща за информация копие от искането до своя централен орган.2. Всички документи във връзка с исканията или тяхното изпълнение могат да бъдат изпращани по същите канали. Тези документи или най-малко копие от тях трябва да бъдат изпратени директно до органа на молещата договаряща страна.3. Ако органът на договарящата страна, който получава искането, няма правомощия да разреши оказването на съдействие, той препраща искането до компетентния орган.4. Неточни или непълни искания се разглеждат, ако те съдържат информацията, която е необходима, за да бъдат удовлетворени, без да се засяга последващото им коригиране от молещата договаряща страна. Органът на замолената договаряща страна уведомява органа на молещата договаряща страна относно неточностите и му отпуска достатъчно време да ги коригира.Органът на замолената договаряща страна своевременно изпраща до органа на молещата договаряща страна всички други указания, които могат да спомогнат да се допълни искането или да се разшири неговият обхват, така че да включи други мерки.5. Договарящите страни, когато извършват нотификацията, предвидена в член 44, параграф 2, обявяват кои са компетентните централни органи за целите на настоящия член.Член 28Връчване по пощата1. По правило при производства за незаконни дейности, попадащи в обхвата на настоящото споразумение, договарящите страни изпращат процедурните документи, предназначени за лица, които пребивават на територията на другата договаряща страна, директно по пощата.2. Ако органът на договарящата страна, който е издал документите, знае или има основания да смята, че адресатът разбира единствено друг език, документите, или поне най-важните части от тях, се придружават от превод на този друг език.3. Органът на връчващата договаряща страна уведомява адресата, че никакви ограничителни мерки, нито наказания не могат да бъдат директно изпълнени


text: от този орган на територията на другата договаряща страна.4. Всички процедурни документи се придружават от доклад, в който се посочва, че адресатът може да получи информация от указания в доклада орган относно неговите или нейните права и задължения във връзка с документите.Член 29Временни мерки1. В рамките на вътрешното право и на съответните си правомощия компетентният орган на замолената договаряща страна, по искане на органа на молещата договаряща страна, нарежда налагането на необходимите временни мерки с цел да се запази съществуващо положение, да се защитят застрашени правни интереси или да се запазят доказателствени материали, освен ако искането за взаимно съдействие не е очевидно недопустимо.2. В случаите, в които се иска оказване на съдействие, се налага превантивно замразяване или изземване на средствата и облагите от престъпленията. Ако облагите от престъпление вече не съществуват изцяло или частично, същите мерки се налагат по отношение на активи, които се намират на територията на замолената договаряща страна и които в стойностно отношение съответстват на въпросните облаги.Член 30Присъствие на органите на молещата договаряща страна1. По искане на молещата договаряща страна замолената договаряща страна разрешава на представителите на органите на молещата договаряща страна да присъстват при изпълнението на искането за оказване на правна взаимопомощ. Тяхното присъствие не изисква съгласието на лицето, засегнато от съответната мярка.Разрешението може да бъде придружено от условия.2. Присъстващите лица имат достъп до същите помещения и до същите документи като представителите на замолената договаряща страна, чрез тях и единствено за целите на изпълнението на искането за правна взаимопомощ. По-конкретно може да им бъде разрешено да поставят или да предлагат за разглеждане въпроси, както и да предлагат мерки във връзка с разследването.3. Присъствието им не води до разкриване на фактите пред лица, различни от лицата, на които е разрешено по силата на предходния параграф, в нарушение на съдебната тайна или на правата на засегнатото лице. Информацията, която се съобщава на органа на молещата договаряща страна, не може да се използва като доказателство, докато решението относно предаването на документите, свързани с изпълнението, не придобие сила на пресъдено нещо.Член 31Претърсване и изземване1. Договарящите страни изпълняват съдебни поръчки за претърсване и изземване само при следните условия:а) деянието, което е станало причина за съдебна поръчка, е наказуемо съгласно правото и на двете договарящи страни с наказание, включващо лишаване от свобода, или с мярка, изискваща задържане за срок не по-малко от шест месеца, или е наказуемо съгласно правото на една от двете договарящи страни с равностойно наказание, а съгласно правото на другата договаряща страна по силата на това, че то представлява правонарушение, което се преследва от административни органи, където решението може да доведе до образуване на производство пред съд, компетентен по-специално по наказателни дела;б) изпълнението на съдебната поръчка е в съответствие с правото на замолената договаряща страна.2. Съдебна поръчка за целите на претърсването и изземването за престъпления изпиране на пари в обхвата на настоящото споразумение е допустима, при условие че дейностите, които съставляват предикатното престъпление, са наказуеми съгласно правото на двете договарящи страни с наказание, включващо лишаване от свобода, или с мярка, изискваща задържане за максимален срок повече от шест месеца.Член


text: 32Искания за банкова и финансова информация1. Когато са спазени условията на член 31, замолената договаряща страна изпълнява исканията за съдействие при получаването и предаването на банкова и финансова информация, включително:а) установяването на наличието и информацията относно банкови сметки, открити в установени на нейна територия банки, на които разследваните лица са титуляри, пълномощници или упражняват ефективен контрол;б) установяването и цялата информация относно банкови транзакции и операции, извършени от, към и чрез една или повече банкови сметки от конкретно определени лица за конкретно определен период.2. В рамките на позволеното от нормите на своето вътрешно право, уреждащо наказателните производства за сходни вътрешни дела, замолената договаряща страна може да разпореди наблюдението на банковите операции, извършени от, към или чрез една или повече банкови сметки от определени лица за определен период, и да предаде резултатите на молещата договаряща страна. Решението относно наблюдението на транзакциите и предаването на резултатите се взема за всеки отделен случай от компетентните органи на замолената договаряща страна и съответства на националното право на тази договаряща страна. Практическите подробности по отношение на наблюдението се определят чрез споразумение между компетентните органи на молещата и на замолената договаряща страна.3. Всяка договаряща страна предприема необходимите мерки, за да гарантира, че финансовите институции не разкриват пред съответните клиенти или пред други трети лица, че са приложени мерки по искане на молещата договаряща страна или че се провежда разследване за периода от време, който е необходим, за да бъде избегнато компрометиране на резултатите.4. Органът на договарящата страна, подала искането:а) посочва причините, поради които счита, че е възможно поисканата информация да бъде от съществено значение за целите на разследването на престъплението;б) посочва основанията за предположението си, че в банките в замолената договаряща страна има сметки и, доколкото съществува информация, кои са участващите банки;в) включва цялата налична информация, която може да улесни изпълнението на искането.5. Договаряща страна не се позовава на банковата тайна като основание за отхвърляне на всякакво сътрудничество по искане за взаимопомощ от страна на друга договаряща страна.Член 33Контролирани доставки1. Компетентният орган в замолената договаряща страна се ангажира да гарантира, че по искане на органа на молещата договаряща страна контролираните доставки могат да бъдат разрешени на тяхна територия в рамките на наказателни разследвания на престъпления, даващи основание за екстрадиране.2. Решението за извършване на контролирани доставки се взема за всеки отделен случай от компетентните органи на замолената договаряща страна в съответствие с националното ѝ право.3. Контролирани доставки се извършват в съответствие с процедурите, предвидени в правото на замолената договаряща страна. Компетентните органи на тази договаряща страна имат право да извършват, да ръководят и да контролират операциите.Член 34Предаване с цел конфискуване или възстановяване1. По искане на молещата договаряща страна всички предмети, документи, средства и други ценни вещи, които са иззети като предпазна мярка, могат да бъдат предадени за конфискуване или за връщане на законния им собственик.2. Замолената договаряща страна не може да откаже връщането на средствата единствено на основание, че те съответстват на данъчно или митническо задължение.3. Запазват се правата, предявени от трета страна, която действа добросъвестно.Член 35Ускоряване на съдействието1. Органът на замолената договаряща страна изпълнява искането за правна


text: взаимопомощ възможно най-бързо, като се съобразява в най-висока степен с процедурните срокове и другите крайни срокове, посочени от органа на молещата договаряща страна. Молещата договаряща страна посочва основанията за определяне на краен срок.2. Ако искането не може или не може изцяло да бъде изпълнено в съответствие с определените от молещата договаряща страна изисквания, органът на замолената договаряща страна уведомява своевременно органа на молещата договаряща страна и посочва условията, при които би могло да се изпълни искането. Органите на молещата и на замолената договаряща страна могат впоследствие да постигнат съгласие относно по-нататъшните действия, които да бъдат предприети във връзка с искането, като при необходимост обвържат подобни действия с изпълнението на тези условия.Ако е предвидимо, че определеният от органа на молещата договаряща страна краен срок за изпълнение на нейното искане не може да бъде спазен и ако основанията, посочени във второто изречение на параграф 1, показват ясно, че всяко забавяне ще навреди съществено на провежданото от този орган производство, органът на замолената договаряща страна своевременно посочва приблизителното време, необходимо за изпълнение на искането. Органът на молещата договаряща страна своевременно посочва дали поддържа искането при това положение. Органите на молещата и на замолената договаряща страна могат впоследствие да постигнат съгласие относно по-нататъшните действия, които да бъдат предприети във връзка с искането.Член 36Използване на информация и доказателствени материалиИнформация и доказателствени материали, предадени в хода на процедурата по оказване на съдействие, могат да бъдат използвани за следните цели в допълнение към целите на процедурата, за която са били предоставени:а) при наказателни производства в молещата договаряща страна срещу други лица, участвали в извършването на престъплението, за което се предоставя съдействието;б) когато нарушенията, върху които се основава искането, съставляват друго престъпление, за което също трябва да бъде оказано съдействие;в) при производства за конфискуване на средствата и облагите от престъпленията, за които трябва да бъде оказано съдействие, както и при производства за вреди във връзка с нарушения, за които е оказано съдействие.Член 37Предаване по собствена инициатива1. В рамките на националното им право и на техните правомощия съдебните органи на договаряща страна могат, по собствена инициатива, да предават информация или доказателствени материали на съдебните органи на друга договаряща страна, когато считат, че подобна информация или доказателствени материали могат да съдействат на органа на получаващата договаряща страна при започването и провеждането на разследвания или производства, или могат да доведат до отправяне на искане за правна взаимопомощ от страна на получаващия орган.2. Органът на договарящата страна, която предава информацията, може, съобразно националното си право, да поставя условия за използването на подобна информация от органа на договарящата страна, който я получава.3. Всички органи на договарящите страни са обвързани от тези условия.Член 38Процедури в замолената договаряща странаИскането за съдействие не засяга права, от които молещата договаряща страна може да се ползва в резултат от статута си на "граждански ищец" по вътрешни съдебни наказателни производства, започнали пред органа на замолената договаряща страна.ДЯЛ IVЗАКЛЮЧИТЕЛНИ РАЗПОРЕДБИЧлен 39Съвместен комитет1. Създава се съвместен комитет, състоящ се от представители на договарящите страни, който носи отговорност за правилното прилагане на настоящото споразумение. За тази цел той отправя препоръки и взема


text: решения в предвидените в споразумението случаи. Комитетът действа по взаимно съгласие.2. Съвместният комитет приема свой процедурен правилник, който включва разпоредби, уреждащи свикването на заседания, назначаването на председател и определянето на неговите функции.3. Съвместният комитет заседава, когато е необходимо, но не по-малко от веднъж годишно. Всяка договаряща страна може да поиска свикването на заседание.4. Съвместният комитет може да реши да сформира работни или експертни групи, които да го подпомагат при изпълнение на неговите задачи.Член 40Уреждане на спорове1. Всяка договаряща страна може да отнесе до съвместния комитет спор относно тълкуването и прилагането на настоящото споразумение, по-конкретно ако тя счита, че друга договаряща страна неколкократно е пропускала да предприеме действия в отговор на отправени към нея искания за съдействие.2. Съвместният комитет се стреми да уреди спора възможно най-бързо. Съвместният комитет получава цялата необходима информация, която да подпомогне задълбоченото проучване на ситуацията с оглед намиране на приемливо решение. За тази цел съвместният комитет проучва всички възможности за запазване на правилното функциониране на споразумението.Член 41Реципрочност1. Органът на замолената договаряща страна може да отхвърли искане за сътрудничество, когато молещата договаряща страна неколкократно е пропускала да предприеме действия в отговор на искания за сътрудничество в сходни случаи.2. Преди искане за сътрудничество да бъде отхвърлено с аргумент за реципрочност, съвместният комитет се уведомява, за да му се даде възможност да изрази становището си по този въпрос.Член 42ПреразглежданеАко договаряща страна желае настоящото споразумение да бъде преразгледано, тя представя предложение пред съвместния комитет, който отправя препоръки, по-специално за започване на преговори.Член 43Териториален обхватНастоящото споразумение се прилага, от една страна, на територията на Конфедерация Швейцария и, от друга страна, на териториите, за които се прилага Договорът за създаване на Европейската общност, и при условията, посочени в същия договор.Член 44Влизане в сила1. Настоящото споразумение се сключва за неопределен период.2. Настоящото споразумение се ратифицира или одобрява от договарящите страни съгласно съответните им процедури. То влиза в сила на първия ден от втория месец след последната нотификация на инструментите за ратификация или одобряване.3. До влизането в сила на настоящото споразумение всяка договаряща страна може в момента на нотификация, посочена в параграф 2, или във всеки последващ момент да направи декларация, че се счита за обвързана от споразумението в отношенията си с всяка друга договаряща страна, направила същата декларация. Тези декларации пораждат действие деветдесет дни след датата на получаване на нотификацията.Член 45ДенонсиранеЕвропейската общност или Конфедерация Швейцария могат да денонсират настоящото споразумение, като нотифицират другата договаряща страна за решението си. Денонсирането поражда действие шест месеца след датата на получаване на нотификацията за денонсиране.Член 46Приложение във времетоРазпоредбите на настоящото споразумение се прилагат по отношение на искания, свързани с незаконни действия, които са извършени най-малко шест месеца след подписване на споразумението.Член 47Разширяване на обхвата на споразумението по отношение на новите държави-членки на Европейския съюз1. Всяка държава, която става държава-членка на Европейския съюз, може чрез писмена нотификация на договарящите страни да стане договаряща страна по настоящото споразумение.2. Текстът на споразумението на езика на новоприсъединила се държава-членка, както е установено от Съвета на Европейския съюз, се заверява чрез размяна на писма между Европейската общност и Конфедерация Швейцария. Той се счита


text: за автентичен по смисъла на член 48.3. По отношение на всяка нова държава-членка, която се присъединява към Европейския съюз, настоящото споразумение влиза в сила деветдесет дни след депозирането на нейния инструмент за присъединяване или на датата, на която настоящото споразумение влиза в сила, ако то още не е било в сила при изтичането на деветдесетдневния период.4. Ако настоящото споразумение все още не е в сила, когато новоприсъединяващата се държава нотифицира инструмента си за присъединяване, се прилага член 44, параграф 3.Член 48Езици1. Настоящото споразумение е съставено в два екземпляра на английски, гръцки, датски, естонски, испански, италиански, латвийски, литовски, немски, нидерландски, полски, португалски, словашки, словенски, унгарски, фински, френски, чешки и шведски език, като текстовете на всеки един от тези езици са еднакво автентични.2. Малтийската езикова версия на настоящото споразумение се заверява от договарящите се страни на основата на размяна на писма. Тя също е автентична по същия начин, по който са автентични езиците, посочени в параграф 1.В ДОКАЗАТЕЛСТВО НА КОЕТО долуподписаните упълномощени представители положиха собственоръчен подпис.--------------------------------------------------


text:
 15.3.2018
 BG
 Официален вестник на Европейския съюз
 L 73/1
 РЕШЕНИЕ НА СЪВМЕСТНИЯ КОМИТЕТ НА ЕИП
 No 134/2016
 от 8 юли 2016 година
 за изменение на приложение I (Ветеринарни и фитосанитарни въпроси) към Споразумението за ЕИП [2018/356]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент за изпълнение (ЕС) 2016/348 на Комисията от 10 март 2016 г. за изменение на Регламент за изпълнение (ЕС) No 98/2012 на Комисията по отношение на минималното съдържание на препарата от 6-фитаза (ЕС 3.1.3.26), получен от Komagataella pastoris (DSM 23036), като фуражна добавка за свине за угояване (притежател на разрешителното Huvepharma EOOD) (1) следва да бъде включен в Споразумението за ЕИП.
 (2)
 Настоящото решение се отнася до законодателството относно фуражите. Законодателството относно фуражите не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Следователно настоящото решение не се прилага по отношение на Лихтенщайн.
 (3)
 Поради това приложение I към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 След точка 2щща (Регламент за изпълнение (ЕС) No 98/2012 на Комисията) от глава II на приложение I към Споразумението за ЕИП се добавя следното:
 „, изменен със:
 —
 32016 R 0348: Регламент за изпълнение (ЕС) 2016/348 на Комисията от 10 март 2016 г. (ОВ L 65, 11.3.2016 г., стр. 56)“.
 Член 2
 Текстовете на Регламент за изпълнение (ЕС) 2016/348 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 9 юли 2016 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 8 юли 2016 година.
 За Съвместния комитет на ЕИП
 Председател
 Bergdís ELLERTSDÓTTIR
 (1) ОВ L 65, 11.3.2016 г., стр. 56.
 (*1) Без отбелязани конституционни изисквания.


text:
 Важна правна забележка
 |
 22004D0114
 Официален вестник n° L 376 , 23/12/2004 стр. 0053 - 0054
 Решение на Съвместния комитет на ЕИПNo 114/2004от 9 юли 2004 годиназа изменение на приложение ХХI (Статистика) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейско икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение ХХI към споразумението беше изменено с Решение No 86/2004 на Съвместния комитет на ЕИП от 8 юни 2004 г. [1].(2) Регламент (ЕО) No 210/2004 на Комисията от 23 декември 2003 г. за установяване за 2004 г. на Продком списък на промишлени продукти, предвидени с Регламент (ЕИО) No 3924/91 на Съвета [2], следва да се включи в споразумението,РЕШИ:Член 1След точка 4аа (Регламент (ЕО) No 347/2003 на Комисията) от приложение ХХI към споразумението се добавя следната точка:"4аб. 32004 R 0210: Регламент (ЕО) No 210/2004 на Комисията от 23 декември 2003 г. за установяване за 2004 г. на Продком списък на промишлени продукти, предвидени с Регламент (ЕИО) No 3924/91 на Съвета (ОВ L 45, 14.2.2004 г., стр. 1)."Член 2Текстовете на Регламент (ЕО) No 210/2004 на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 10 юли 2004 г., при условие че всички нотификации в съответствие с член 103, параграф 1 от споразумението са представени пред Съвместния комитет на ЕИП [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 9 юли 2004 година.За Съвместния комитет на ЕИППредседателKjartan Jóhannsson[1] ОВ L 349, 25.11.2004 г., стр. 46.[2] ОВ L 45, 14.2.2004 г., стр. 1.[***] Не са посочени конституционни изисквания.--------------------------------------------------


text:
 22.6.2017
 BG
 Официален вестник на Европейския съюз
 L 161/64
 РЕШЕНИЕ НА СЪВМЕСТНИЯ КОМИТЕТ НА ЕИП
 No 276/2015
 от 30 октомври 2015 година
 за изменение на приложение XIII (Транспорт) към Споразумението за ЕИП [2017/1065]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент за изпълнение (ЕС) 2015/1018 на Комисията от 29 юни 2015 г. за установяване на списък с класификация на събитията в гражданското въздухоплаване, които трябва задължително да бъдат докладвани в съответствие с Регламент (ЕС) No 376/2014 на Европейския парламент и на Съвета (1) следва да бъде включен в Споразумението за ЕИП.
 (2)
 Поради това приложение XIII към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 След точка 66жв (Регламент (ЕС) No 376/2014 на Европейския парламент и на Съвета) от приложение XIII към Споразумението за ЕИП се вмъква следната точка:
 „66жг.
 32015 R 1018: Регламент за изпълнение (ЕС) 2015/1018 на Комисията от 29 юни 2015 г. за установяване на списък с класификация на събитията в гражданското въздухоплаване, които трябва задължително да бъдат докладвани в съответствие с Регламент (ЕС) No 376/2014 на Европейския парламент и на Съвета (ОВ L 163, 30.6.2015 г., стр. 1).“
 Член 2
 Текстовете на Регламент за изпълнение (ЕС) 2015/1018 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 1 ноември 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1), или в деня, в който влиза в сила Решението на Съвместния комитет на ЕИП No 275/2015 от 30 октомври 2015 г. (2), ако тази дата е по-късна.
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 30 октомври 2015 година.
 За Съвместния комитет на ЕИП
 Председател
 Oda SLETNES
 (1) ОВ L 163, 30.6.2015 г., стр. 1.
 (*1) Без отбелязани конституционни изисквания.
 (2) Вж. страница 62 от настоящия брой на Официален вестник.


text:
 Важна правна забележка
 |
 21999D0415(04)
 Официален вестник n° L 100 , 15/04/1999 стр. 0042 - 0042 специално чешко издание глава 11 том 03 стр. 194 - 194 специално испанско издание глава 11 том 03 стр. 194 - 194 специално унгарско издание глава 11 том 03 стр. 194 - 194 специално литвийско издание глава 11 том 03 стр. 194 - 194 LV.ES глава 11 том 03 стр. 194 - 194 MT.ES глава 11 том 03 стр. 194 - 194 PL.ES глава 11 том 03 стр. 194 - 194 SK.ES глава 11 том 03 стр. 194 - 194 специално словенско издание глава 11 том 03 стр. 194 - 194
 Решение на Съвместния комитет на ЕИПNo 58/98от 4 юли 1998 годиназа изменение на приложение II (Технически регламенти, стандарти, изпитване и сертификация) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "Споразумението", и по-специално член 98 от него,като има предвид, че приложение II към Споразумението беше изменено с Решение No 47/98 на Съвместния комитет на ЕИП от 29 май 1998 г. [1];като има предвид, че Директива 97/48/ЕО на Комисията от 29 юли 1997 г. за изменение за втори път на Директива 82/711/ЕИО на Съвета относно установяване на основните правила, необходими за изпитване на миграцията на съставките на пластмасови материали и изделия, предназначени да влизат в контакт с храни [2], трябва да се включи в Споразумението,РЕШИ:Член 1Следното тире се добавя в точка 30 (Директива 82/711/ЕИО на Съвета) на глава XII от приложение II към Споразумението:- "— 397 L 0048: Директива 97/48/ЕО на Комисията от 29 юли 1997 г. (ОВ L 222, 12.8.1997 г., стр. 10)."Член 2Текстовете на Директива 97/48/ЕО на исландски и норвежки език, приложени към съответните езикови версии на настоящото решение, са автентични.Член 3Настоящото решение влиза в сила на 1 август 1998 г., при условие че са направени всички нотификации съгласно член 103, член 1 от Споразумението са направени на Съвместния комитет на ЕИП.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 4 юли 1998 година.За Съвместния комитет на ЕИППредседателF. Barbaso[1] ОВ L 30, 4.2.1999 г., стр. 47.[2] ОВ L 222, 12.8.1997 г., стр. 10.--------------------------------------------------


text:
 27.11.2014
 BG
 Официален вестник на Европейския съюз
 L 342/63
 РЕШЕНИЕ НА СЪВМЕСТНИЯ КОМИТЕТ НА ЕИП
 No 152/2014
 от 27 юни 2014 година
 за изменение на приложение XV (Държавна помощ) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 651/2014 на Комисията от 17 юни 2014 г. за обявяване на някои категории помощи за съвместими с вътрешния пазар в приложение на членове 107 и 108 от Договора (1) следва да бъде включен в Споразумението за ЕИП.
 (2)
 Регламент (ЕС) No 651/2014 отменя от 1 юли 2014 г. Директива 2008/800/ЕО на Комисията (2), която е включена в Споразумението за ЕИП и която съответно следва да бъде заличена от Споразумението за ЕИП от 1 юли 2014 г.
 (3)
 Ето защо приложение XV към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Считано от 1 юли 2014 г., текстът на точка 1й (Регламент (ЕО) No 800/2008 на Комисията) от приложение XV към Споразумението за ЕИП се заменя със следното:
 „32014 R 0651: Регламент (ЕС) No 651/2014 на Комисията от 17 юни 2014 г. относно деклариране на някои категории помощи за съвместими с общия пазар в приложение на членове 107 и 108 от Договора (ОВ L 187, 26.6.2014 г., стр. 1).
 За целите на настоящото споразумение разпоредбите на регламента се четат със следните адаптации:
 а)
 текстът „член 107, параграф 1 от Договора“ се чете „член 61, параграф 1 от Споразумението за ЕИП“;
 б)
 текстът „членове 107 и 108 от Договора“ се чете „членове 61 и 62 от Споразумението за ЕИП“;
 в)
 текстът „член 107, параграф 3 от Договора“ се чете „член 61, параграф 3 от Споразумението за ЕИП“;
 г)
 текстът „член 107, параграф 3, буква а) от Договора“ се чете „член 61, параграф 3, буква а) от Споразумението за ЕИП“;
 д)
 текстът „член 107, параграф 3, буква в) от Договора“ се чете „член 61, параграф 3, буква в) от Споразумението за ЕИП“;
 е)
 по отношение на държавите от ЕАСТ текстът „член 108, параграф 3 от Договора“ се чете „член 1, параграф 3 от част I от Протокол 3 към Споразумението за наблюдение и съд“;
 ж)
 текстът „съвместим с вътрешния пазар“ се чете „съвместим с функционирането на Споразумението за ЕИП“;
 з)
 текстът „държава членка“ се чете „държава — членка на ЕС или държава от ЕАСТ“. Текстът „държави членки“ се чете „държави — членки на ЕС или държави от ЕАСТ“;
 и)
 текстът „Комисия“ се чете „компетентен надзорен орган съгласно определението в член 62 от Споразумението за ЕИП“;
 й)
 текстът „приложение I към Договора“ се чете „изброени в допълнението към настоящото приложение и попадащи в приложното поле на Споразумението за ЕИП“;
 к)
 текстът „регистрите на Съюза“ се чете „регистрите на територията, обхваната от Споразумението за ЕИП“;
 л)
 текстът „финансиране от Съюза“ се чете „финансиране от Съюза или от ЕИП“;
 м)
 текстът „законодателството на Съюза“ се чете „Споразумението за ЕИП“;
 н)
 препратки към законодателството на Съюза не означават, че


text:
държавите от ЕАСТ са длъжни да спазват законодателството на Съюза, когато то не е включено в Споразумението“
 Член 2
 Текстовете на Регламент (ЕС) No 651/2014 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 28 юни 2014 г., при условие че са внесени всички нотификации, предвидени в член 103, параграф 1 от Споразумението за ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 27 юни 2014 година.
 За Съвместния комитет на ЕИП
 Председател
 Gianluca GRIPPA
 (1) ОВ L 187, 26.6.2014 г., стр. 1.
 (2) ОВ L 214, 9.8.2008 г., стр. 3.
 (3) Без отбелязани конституционни изисквания.


text:
 11/ 9
 BG
 Официален вестник на Европейския съюз
 3
 21994A0331(01)
 L 086/3
 ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
 СПОРАЗУМЕНИЕ
 между Европейската общност и Австралия относно вината
 ЕВРОПЕЙСКАТА ОБЩНОСТ, наричана по-долу „Общността“,
 от една страна, и
 АВСТРАЛИЯ
 от друга страна,
 наричани по-долу „Договарящи страни“
 КАТО ЗАЯВЯВАТ ЖЕЛАНИЕТО СИ да създават благоприятни условия за хармоничното развитие на търговията и за насърчаването на търговското сътрудничество в сектора на вината на базата на равнопоставеността, взаимната изгода и реципрочността,
 КАТО ПРИЗНАВАТ, че договарящите страни желаят да установят по-близки връзки в сектора на вината, което ще позволи по-нататъшното развитие на един по-късен етап,
 СЕ ДОГОВОРИХА ЗА СЛЕДНОТО:
 Член 1
 Договарящите страни са съгласни на базата на недискриминация и реципрочност да улесняват и насърчават търговията с вина, чийто произход е от Общността и Австралия при условията, предвидени в настоящото споразумение.
 Член 2
 1. Настоящото споразумение се прилага за вината, попадащи под позиция 22.04 от Хармонизираната система на Международната конвенция за хармонизираната система за описание и кодиране на стоките, съставена в Брюксел на 24 юни 1983 г.
 2. За целите на настоящото споразумение, освен ако не е предвидено друго:
 a)
 „вино с произход от“ означава, когато е последвано от названието на една от договарящите страни, че виното е направено на територията на тази договаряща страна от грозде, което е изцяло реколта и производство на територията на тази договаряща страна;
 б)
 „географско указание“ означава указание, както е посочено в приложение II, включително „наименование за произход“, което е признато от законовите и подзаконови актове на една договаряща страна за целите на описание и представяне на вино с произход от територията на договаряща страна или от регион или местност на тази територия, където дадено качество, репутация или друга характеристика на виното са неизменно присъщи за неговия географски произход;
 в)
 „традиционен израз“ означава традиционно използвано наименование, както е конкретизирано в приложение II, което се позовава най-вече на метода на производство или на качеството, цвета или вида вино, които са признати от законовите и подзаконови актове на договарящата страна за целите на описание или представяне на вино с произход от територията на договарящата страна;
 г)
 „описание“ означава наименованията използвани при етикетиране, в документи, придружаващи транспорта на виното, в търговската документация, и по-специално във фактурите и квитанциите за доставка, както и в рекламата;
 д)
 „етикетиране“ означава всички описания и другата информация, знаци, оформление и търговски марки, които отличават виното, и които се появяват на една и съща бутилка, включително приспособлението за запечатване или ползваната обвивка към гърлото на бутилките;
 е)
 „представяне“ означава наименованията, използвани върху съдовете, включително запушалките, върху етикетите и опаковките;
 ж)
 „опаковка“ означава защитните обвивни материали като например хартия, слама, пликове от всякакъв род, кашони и сандъци, използвани при транспорта на един или повече съдове за вино.
 Член 3
 1. В случай, че не се предвижда друго в настоящото споразумение, вносът и търговията се провеждат в съответствие със законовите и подзаконови актове, прилагани на територията на договарящата страна.
 2. Договарящите страни вземат всички необходими общи и специфични мерки, за да бъде гарантирано изпълнението на задълженията, установени с настоящото споразумение. Те гарантират, че


text:
целите, заложени в настоящото споразумение, са постигнати.
 ДЯЛ I
 Еноложки практики и процеси и изисквания за съдържание за вината
 Член 4
 1. Общността разрешава вноса в Общността и търговията на нейна територия за пряка консумация от човека на всички вина, с произход от Австралия, които са произведени съгласно:
 a)
 една или повече от еноложките практики или процеси, описани в параграф 1 от приложение I; и
 б)
 изискванията за съдържание и другите изисквания, както са отбелязани в Протокола към споразумението.
 2. Австралия разрешава вноса в Австралия и търговията на нейна територия за пряка консумация от човека на всички вина, които са с произход от Общността и са произведени съгласно:
 a)
 една или повече от еноложките практики или процеси, описани в параграф 2 от приложение I; и
 б)
 изискванията за съдържание и другите изисквания, както са отбелязани в Протокола към споразумението.
 Член 5
 1. Ако една от договарящите страни разреши за своите вина еноложка практика или процес, които не са разрешени от другата договаряща страна по силата на член 4, тя може да поиска разрешение от другата договаряща страна. В този случай, договарящата страна, която иска разрешението, трябва да осигури за другата договаряща страна съответното досие, включващо необходимата информация, за да се направи преценка относно заявеното за разрешение искане.
 2. Преценката относно искането, отбелязано в параграф 1, се прави като се отчита най-вече следното:
 a)
 изискванията за защитата на здравето на човека;
 б)
 изискванията за защитата на интересите на потребителя;
 в)
 правилата за добра еноложка практика, и по-специално изискването въпросната еноложка практика или процес да не включват неприемлива промяна в съдържанието на продукта, който ще се обработва, или влошаване на органолептичните свойства на същия.
 3. В рамките на 12-месечен период от представяне на досието, упоменато в параграф 1, договарящите страни съвместно вземат решение дали и съобразно какви предписания, въпросната еноложка практика или процес могат да се включат в приложение I или дали съществува необходимост от допълнителен срок, за да се направи преценката.
 4. Ако една от договарящите страни счете за необходимо, тя може да отправи искане за становище до Международната служба по виното и лозарството (МСВЛ) или до друг компетентен международен орган относно въпросната еноложка практика или процес. В този случай срокът по параграф 3 се удължава докато упоменатият орган даде своето становище.
 5. Договарящата страна, към която има отправено искане за разрешение, след като е изпълнила процедурните изисквания, отбелязани в параграфи 3 и 4, може да откаже разрешението, ако счете, че еноложката практика или процесът са несъвместими с изискванията, посочени в параграф 2.
 6. Параграфи 1—5 включително се прилагат също така в случаите, когато една договаряща страна:
 a)
 отправя искане към другата договаряща страна да счита за по-малко рестриктивни правилата за еноложка практика или процес, отбелязани в приложение I; или
 б)
 възнамерява, поради други основания, имащи връзка със здравето, да забрани еноложката практика или процес или да счете за по-рестриктивни правилата за еноложка практика или процес, отбелязани в приложение I;
 7. Когато договаряща страна, в резултат на нова информация или повторна преценка на съществуващата информация, е обосновала, че разрешена еноложка практика


text:
или процес застрашават здравето на човека, тази договаряща страна може временно да спре разрешението, отбелязано в член 4, или да ограничи правилата относно тази практика или процес, описани в приложение I. Другата договаряща страна бива информирана за това най-малко четири седмици преди спирането или ограничението да влязат в сила, като се посочват причините, обосновали такова решение. Когато сериозността на опасността налага това, може да бъде взето решение за спиране или ограничение, което влиза в сила незабавно. В този случай другата договаряща страна бива информирана незабавно, като се посочват основанията.
 8. При позоваване на параграф 7 договарящите страни провеждат консултации помежду си възможно най-бързо, с оглед приемане на подходящи мерки с общо съгласие. Тези мерки могат да приемат формата на изменения в приложение I.
 ДЯЛ II
 Реципрочна защита на наименованията на вина и свързаните с това разпоредби за описанието и представянето
 Член 6
 1. Договарящите страни вземат необходимите мерки, съгласно настоящото споразумение, за реципрочната защита на наименованията, посочени в член 7, които се използват за описанието и представянето на вината с произход от територията на договарящите страни. Всяка договаряща страна осигурява на заинтересованите страни правни средства, които да попречат на употребата на традиционен израз или географско указание за такива вина, чийто произход не е от мястото, указано от въпросното географско указание.
 2. Защитата по параграф 1 се прилага също така за наименованията, дори когато истинският произход на виното е посочен или географското указание или традиционния израз е преведен или е придружен от изрази като „вид“, „марка“, „стил“, „имитация“, „метод“ или други подобни.
 3. Защитата по параграфи 1 и 2 се прилага без да се накърняват разпоредбите на член 7, параграф 5 и на членове 8 и 11.
 4. Регистрацията на търговска марка за вина, която съдържа или се състои от географско указание или традиционен израз, определящи виното, както е посочено в член 7, се отказва или, ако националното законодателство позволява и въз основа на искане от заинтересована страна, може да бъде заличена, когато такива вина не са с произход:
 a)
 от мястото, посочено от географското указание; или
 б)
 от мястото, където традиционния израз се използва традиционно.
 5. В случаите с омонимни географски указания:
 a)
 когато защитено указание на договаряща страна е идентично със защитено указание на другата договаряща страна, защитата се предоставя на всяко указание, доколкото въпросното географско наименование се използва традиционно и последователно, и че виното не въвежда потребителите в заблуждение, че има произход на територията на другата договаряща страна;
 б)
 когато защитено указание на договаряща страна е идентично с географско наименование извън териториите на договарящите страни, последното може да бъде ползвано за описание или представяне на вино, произведено в географския регион, към който то се отнася, в случай че въпросното географско наименование е било използвано традиционно и последователно, и че неговото ползване за тази цел е регулирано от страната на произход и че виното не въвежда потребителите в заблуждение, че има произход на територията на въпросната договаряща страна. В такъв случай договарящите страни определят практическите условия, при които въпросните омонимни наименования ще бъдат разграничавани една от друга, отчитайки необходимостта


text:
да се гарантира равнопоставено третиране на засегнатите производители, както и факта, че потребителите не бива да бъдат въвеждани в заблуждение.
 6. Разпоредбите на настоящото споразумение по никакъв начин не накърняват правото на всяко едно лице да ползва, за търговски цели, собственото си име или името на своя предшественик в бизнеса, освен когато такова наименование се използва по начин, който въвежда потребителите в заблуждение.
 7. Нищо от настоящото споразумение не задължава договаряща страна да защитава географско указание или традиционен израз на другата договаряща страна, което не е защитено или престава да бъде защитено в страната по произход или което е излязло от употреба в тази страна.
 Член 7
 1. Без да се накърняват разпоредбите на членове 8 и 11 и тези на Протокола се защитават следните наименования:
 a)
 по отношение вината с произход от Общността:
 I.
 препратки към държавите-членки, от които произхождат вината;
 II.
 следните термини, отбелязани в член 1 от Регламент (ЕИО) No 823/87 на Съвета за установяване на специални правила относно качествени вина, произвеждани в определени райони:
 i)
 терминът „качествено вино, произведено в определен район“, включително абревиатурата „КВПОР“, както и еквивалентните термини и абревиатури на другите езици на Общността;
 ii)
 терминът „качествено пенливо вино, произведено в определен район“, включително абревиатурата „КПВПОР“, както и еквивалентните термини и абревиатури на другите езици на Общността; както и Sekt Bestimmter Anbaugebiete или Sekt b.A;
 iii)
 терминът „качествено искрящо вино, произведено в определен район“, включително абревиатурата „КИВПОР“, както и еквивалентните термини и абревиатури на другите езици на Общността;
 iv)
 терминът „качествено ликьорно вино, произведено в определен район“, включително абревиатурата „КЛВПОР“, както и еквивалентните термини и абревиатури на другите езици на Общността;
 III.
 следните термини, отбелязани в Регламент (ЕИО) No 4252/88 на Съвета относно производството и търговията с ликьорни вина, произведени в Общността:
 „οίνoς γλυκύς φυσικός“, „vino generoso“, „vino generoso de licor“, „vinho generoso“, „vino dulce natural“, „vino dolce naturale“, „vinho doce natural“, „vin doux naturel“;
 IV.
 географските указания и традиционните изрази, посочени в приложение II;
 б)
 по отношение на вината, с произход от Австралия:
 I.
 наименованието „Австралия“ или други наименования, използвани за посочване на тази страна;
 II.
 географските указания и традиционните изрази, посочени в приложение II.
 2. В Австралия, защитените наименования на Общността:
 a)
 са запазени изключително за вината с произход от Общността, за които те се прилагат; и
 б)
 не могат да се ползват по друг начин освен при условията, предвидени от законодателството на Общността или, ако такова липсва, от това на държавите-членки.
 3. В Общността защитените австралийски наименования:
 a)
 са запазени изключително за вината с произход от Австралия, за които те се прилагат; и
 б)
 не могат да се ползват по друг начин освен при условията, предвидени в законовите и подзаконови актове на Австралия.
 4. Договарящите страни вземат всички необходими мерки, за да гарантират, че когато вина с произход от договарящите страни се изнасят и търгуват извън техните територии, защитените наименования на една договаряща страна, упоменати в настоящия член, не се използват, за описване или представяне на вино с произход от другата договаряща страна.
 5. В случаите, отнасящи се до традиционните изрази,


text:
защитата по настоящия член, ще започне когато се постигне споразумение от договарящите страни, отчитащо препоръките на Съвместния комитет, създаден по силата на член 18, относно подробните договорености за защита, включително подходящи преходни периоди за постепенното преустановяване на употребата, от Австралия и от трети страни в Австралия, на някои европейски традиционни изрази, както и договорености за защитата на австралийските традиционни изрази.
 Член 8
 1. Защитата на наименованията, упоменати в член 7, не предотвратява използването на следните наименования за описание и представяне на вино в Австралия и в други държави, когато законовите и подзаконови актове го позволяват, по време на преходните периоди, отбелязани по-долу:
 а)
 преходен период, изтичащ на 31 декември 1993 г.:
 I.
 Beaujolais
 II.
 Cava
 III.
 Frascati
 IV.
 Sancerre
 V.
 Saint-Emilion/St. Emilion
 VI.
 Vinho Verde/Vino Verde
 VII.
 White Bordeaux;
 б)
 преходен период, изтичащ на 31 декември 1997 г.:
 I.
 Chianti
 II.
 Frontignan
 III.
 Hock
 IV.
 Madeira
 V.
 Malaga;
 в)
 преходен период, който ще се определи съгласно член 9:
 I.
 Burgundy
 II.
 Chablis
 III.
 Champagne
 IV.
 Claret
 V.
 Graves
 VI.
 Marsala
 VII.
 Moselle
 VIII.
 Port
 IX.
 Sauternes
 X.
 Sherry
 XI.
 White Burgundy.
 2. В очакване на определянето на преходния период или на периодите за наименованията, отбелязани в параграф 1, буква в), наименованията, упоменати в параграф 1, буква в), могат да бъдат ползвани, за да се опише или представи вино, доколкото това е позволено от законовите и подзаконови актове в Австралия и в другите държави.
 3. Преходният период за Beaujolais, отбелязан в параграф 1, буква а), е предмет на условията на всяко едно споразумение между австралийските производители и компетентните френски власти, представляващи производителите на Beaujolais, както и на всяко съдебно постановление, свързано с това.
 Член 9
 От датата на влизане в сила на настоящото споразумение, договарящите страни полагат всички усилия да постигнат съгласие, най-късно до 31 декември 1997 г., относно преходните периоди за наименованията, упоменати в членове 8 и 11. Продължителността на преходните периоди може да се различава, за да се отчете търговското значение на двете договарящи страни и броя на наименованията, ползвани от Австралия.
 Член 10
 1. Доколкото съответното общностно законодателство позволява, ползата от защитата, предоставена от настоящото споразумение, се разпростира върху физическите и юридическите лица, федерациите, сдруженията и организациите на производители, търговци или потребители, чийто седалища се намират в Австралия.
 2. Доколкото съответното австралийско законодателство позволява, ползата от защитата, предоставена от настоящото споразумение, се разпростира върху физическите и юридическите лица, федерациите, сдруженията и организациите на производители, търговци или потребители, , чийто седалища се намират в Общността.
 Член 11
 1. Без да се накърнява тяхното по-ограничително национално законодателство, договарящите страни са съгласни да разрешат използването на наименованието на разновидност на лоза, или когато е възможно на синоним, за да опишат и представят вино, само при следните условия:
 a)
 когато се използва наименованието на отделна разновидност на лозата, поне 85 % от виното, след изваждане на количеството продукти, използвани за евентуално подслаждане, да е добито от тази разновидност;
 б)
 когато за едно вино са използвани наименованията на до три разновидности на лоза:
 I.
 поне 85 % от виното трябва да бъде добито,


text:
след изваждане на количеството продукти, използвани за евентуално подслаждане, от тези разновидности, в случай че има минимум 20 % от всяка посочена разновидност;
 II.
 разновидностите се посочват в низходящ ред в зависимост от съотношението;
 в)
 когато виното се състои изцяло от посочените разновидности на лозата, до 5 разновидности на лозата могат да бъдат посочени върху етикета и трябва да има минимум 5 % от всяка посочена разновидност, а разновидностите трябва да бъдат назовани в низходящ ред на съотношенията;
 г)
 когато наименованието на разновидността или неин синоним се състои от няколко думи, това сложно съставно наименование или синоним се печата върху етикета, без да се поставя някаква друга информация, с еднакви букви от един и същ размер на един или повече редове;
 д)
 наименованието не може да се използва по начин, който да подвежда потребителите. За тази цел договарящите страни могат да определят специфичните условия, при които да бъде използвано едно наименование.
 2. Договарящите страни потвърждават, че наименованието Hermitage, се ползва за вина с произход от Австралия, като синоним за разновидност на лозата Chiraz. Въпреки разпоредбите на член 7 и на настоящия член, договарящите страни са съгласни, че в очакване на определянето на преходен период, наименованието Hermitage може да бъде използвано за вина с произход от Австралия, като синоним за разновидност на лозата Chiraz за продажба в страните извън територията на Общността, доколкото законовите и подзаконови актове в Австралия и в другите държави позволяват това, при условие че това наименование не въвежда потребителите в заблуждение.
 3. Въпреки разпоредбите на настоящия член, договарящите се страни са съгласни, че докато очакват определянето на преходен период, съгласно член 9 и впоследствие по време на този преходен период, наименованията Lambrusco и Riesling могат да бъде използвани за вина, с произход от Австралия, като описание на стил вино, традиционно произвеждано и търгувано под тези наименования в страните, извън територията на Общността, доколкото законовите и подзаконови актове в Австралия и в другите държави позволяват това, при условие че тези наименования не въвежда потребителите в заблуждение.
 Член 12
 Без да се накърняват по-ограничителни разпоредби на австралийското законодателство, договарящите страни се съгласяват да разрешат употребата на географско указание за описване и представяне на вино с произход от Австралия единствено при следните условия:
 a)
 когато се използва отделно географско указание, най-малко 85 % от виното трябва да се добива от грозде, чиято реколта е от тази географска единица;
 б)
 когато се използват до три географски указания за едно и също вино, най-малко 95 % от това вино трябва да се добива от грозде, чиято реколта идва от тези географски единици, при условие че има минимум 5 % вино от някое от назованите географски указания. Географските указания, посочени на етикета, се изброяват в низходящ ред на съотношенията.
 Член 13
 1. Ако описанието или представянето на вино, най-вече на етикета или в официалната или търговска документация или реклама, е в нарушение на настоящото споразумение, договарящите страни прилагат необходимите административни мерки или правни процедури съгласно съответната им законова и подзаконова нормативна уредба.
 2. Мерките и процедурите, посочени в параграф 1, се вземат по-специално


text:
в следните случаи:
 a)
 когато преводът на описанията, предвидени от законодателството на Общността или на Австралия, на езика или на езиците на другата договаряща страна се проявява в дума, за която има вероятност да въвежда в заблуждение относно произхода, естеството или качеството на така описаното или представено вино;
 б)
 когато описания, търговски марки, надписи или илюстрации, които пряко или непряко дават невярна или въвеждаща в заблуждение информация относно произхода, естеството, разновидността на лозата или материалните качества на виното, се появяват на съда или върху опаковката, при рекламиране или в друга официална или търговска информация, свързана с вина, чиито наименования са защитени съгласно настоящото споразумение;
 в)
 когато е използвана опаковка, която въвежда в заблуждение относно произхода на виното.
 Член 14
 Настоящото споразумение не изключва възможността за някаква друга разрешена по-интензивна защита, сега или в бъдеще, на описанията, защитени от споразумението, от договарящите страни по силата на тяхното национално законодателство или по силата на други международни спогодби.
 ДЯЛ III
 Изисквания при сертифициране
 Член 15
 1. Общността разрешава, без ограничение във времето, вноса на вино с произход от Австралия съгласно разпоредбите, отбелязани в член 1, параграф 2 и член 2, втора алинея от Регламент (ЕИО) No 2390/89 на Съвета относно определянето на общи правила за внос на вина, гроздов сок и гроздовa мъст. За тази цел, и съгласно упоменатите разпоредби, Австралия:
 a)
 осигурява сертифициращи документи и доклад за извършен анализ чрез компетентния орган; или
 б)
 когато компетентният орган по буква а) е удовлетворен, че индивидуалните производители са компетентни да носят тези отговорности, Австралия:
 I.
 индивидуално одобрява производителите, оправомощени да изготвят сертифициращи документи и доклади за извършен анализ;
 II.
 контролира и инспектира оправомощените производители;
 III.
 изпраща на Комисията два пъти годишно, през м. януари и през м. юли, наименованията и адресите на оправомощените производители, заедно с техните номера за официална регистрация;
 IV.
 незабавно информира Комисията за всяка промяна на наименованията и адресите на оправомощените производители;
 V.
 незабавно уведомява Комисията, когато пълномощията на даден производител са прекратени.
 2. За целите на настоящия член компетентният орган за Австралия ще бъде Australian Wine and Brandy Corporation или друг орган или органи, които могат да бъде посочени от Австралия.
 3. При спазване разпоредбите на член 16, Общността е съгласна да не подлага вноса на вино с произход от Австралия на по-ограничителна система за сертифициране от тази, която ще се прилага на датата на влизане в сила на настоящото споразумение.
 4. При спазване на разпоредбите на член 16, Австралия е съгласна да не подлага вноса на вино с произход от Общността на по-ограничителна система за сертифициране от тази, прилагана на 1 януари 1992 г.
 Член 16
 1. Договарящите страни си запазват правото да въвеждат временни изисквания за допълнително сертифициране в отговор на основателна загриженост от обществен интерес, като например здравето на потребителите или защитата на потребителите, или за да се противодейства на измами. В този случай другата договаряща страна трябва да бъде надлежно информирана в подходящ срок, за да може да се съобрази с новите изисквания.
 2. Договарящите страни са съгласни за това, че тези изисквания няма да надхвърлят


text:
периода от време, който е необходим, за да се отговори на конкретната загриженост от обществен интерес, в отговор на която тези изисквания са били въведени.
 ДЯЛ IV
 Управление на споразумението
 Член 17
 1. Договарящите страни поддържат пряк контакт по всички въпроси, свързани с изпълнението на настоящото споразумение.
 2. По-специално, Австралия представлявана от Department of Primary Industries and Energy и Общността:
 a)
 внасят изменения в приложенията и Протокола към настоящото споразумение по взаимно взето решение, като се отчитат всякакви изменения в правната уредба на договарящите страни;
 б)
 заедно правят преглед на използването на наименованията, отбелязани в членове 8 и 11 за описание и представяне на вина с произход от Австралия;
 в)
 заедно вземат решения относно преходните периоди, упоменати в член 9, за използване на наименование или наименования за някои или за всички пазари или относно изпълнението на всякакви други ограничения върху употребата на някои от наименованията, които се използват за описване или представяне на вина с произход от Австралия;
 г)
 заедно определят, ако е необходимо, практическите условия, упоменати в член 6, параграф 5, втора алинея и член 11, параграф 1, буква д);
 д)
 заедно вземат решения за внасяне на изменения в приложение I съгласно разпоредбите, предвидени в дял I; и
 е)
 заедно вземат решения относно договореностите за защитата на традиционните наименования, упоменати в член 7, параграф 5.
 Член 18
 1. Учредява се Съвместен комитет, съставен от представители на Общността и Австралия. Той провежда срещи веднъж в годината или в Общността или в Австралия, алтернативно, на определена дата, за която се взема решение. Извънредни срещи могат да бъдат свиквани по време и на място, определени съвместно от договарящите страни.
 2. Съвместният комитет се грижи за нормалното функциониране на настоящото споразумение и разглежда всички въпроси, които могат да възникнат по време на неговото изпълнение.
 3. По-специално Съвместният комитет може да прави препоръки, които биха допринесли за постигане на целите на настоящото споразумение.
 4. Комитетът спомага за сключването на договори и обмена на информация, с които да бъде оптимизирано функционирането на настоящото споразумение.
 5. Той прави предложения по въпроси от взаимен интерес в сектора за вината.
 ДЯЛ V
 Взаимно сътрудничество между контролните органи
 Член 19
 1. Всяка от договарящите страни назначава органи, които имат отговорности по прилагането на настоящото споразумение.
 2. Договарящите страни се информират взаимно относно наименованията и адресите на тези органи не по-късно от два месеца след влизането в сила на настоящото споразумение. Необходимо е между тези органи да има тясно и пряко сътрудничество.
 Член 20
 1. Ако един от органите, назначен съгласно член 19, има основание да се съмнява, че:
 а)
 вино или пратка от вина, както е отбелязано в член 2, които се търгуват или са се търгували между Австралия и Общността, не са в съответствие с правилата, регламентиращи сектора на вината в Общността или в Австралия, или с настоящото споразумение; и
 б)
 това неспазване е от особен интерес за другата договаряща страна и би могло да доведе до прилагане на административни мерки или правни процедури;
 той трябва незабавно да информира съответните органи на другата договаряща страна и Комисията.
 2.


text:
Информацията, която трябва да се осигури съгласно параграф 1, се придружава от официална, търговска и друга сродна документация, както и от индикация за това какви административни мерки или съдебни процедури могат да бъдат взети, ако това е необходимо. Информацията включва по-специално следните подробности относно засегнатото вино:
 a)
 производителят и лицето, които имат правата да се разпореждат с виното;
 б)
 съставът и органолептичните свойства на виното;
 в)
 описанието и представянето на виното;
 г)
 подробности относно неспазване на правилата, касаещи производството и търговията.
 ДЯЛ VI
 Общи разпоредби
 Член 21
 Дялове I, II и III не се прилагат за вината:
 a)
 които преминават транзитно през територията на една от договарящите страни; или
 б)
 чиито произход е от територията на една от договарящите страни и това са вина, които се обменят като пратки в малки количества между тези договарящи страни съгласно условията и процедурите, отбелязани в Протокола.
 Член 22
 Настоящото споразумение се прилага от една страна на териториите, на които се прилага Договора за създаване на Европейската общност и съгласно условията на този договор и, от друга страна, на територията на Австралия.
 Член 23
 1. Договарящите страни встъпват в консултации, ако една от тях счита, че другата не е изпълнила задължение по настоящото споразумение.
 2. Договарящата страна, която иска провеждането на консултация, предоставя на другата страна цялата необходима информация за подробен преглед на въпросния случай.
 3. В случаите, когато всяко забавяне би могло да застраши човешкото здраве или да ограничи ефективността на мерките за контрол на измамата, могат да бъдат взети подходящи временни защитни мерки, без да се правят предварителни консултации, при условие, че тези консултации се проведат веднага след вземането на тези мерки.
 4. Ако след консултациите по параграфи 1 и 3, договарящите страни не постигнат споразумение, страната, поискала консултациите или взела мерките, упоменати в параграф 3, може да вземе подходящи защитни мерки, така че да позволи правилното прилагане на настоящото споразумение.
 Член 24
 1. При взаимно съгласие договарящите страни биха могли да изменят настоящото споразумение, за да укрепне равнището на сътрудничество в сектора на вината. Те са съгласни да започнат консултации с оглед хармонизирането на правилата относно изискванията за етикетирането на вина.
 2. В рамките на настоящото споразумение всяка една от договарящите страни може да прави предложения за разширяване обхвата на тяхното сътрудничество, отчитайки придобития опит във връзка с прилагането на споразумението.
 Член 25
 1. Вина, които, по време на влизането в сила на настоящото споразумение или в края на съответните преходни периоди, посочени в членове 8 и 11 или в приложение I, точка 1, буква б) са били законно произведени, описани и представени по начин, който се забранява от настоящото споразумение, могат да бъдат търгувани при следните условия:
 a)
 когато виното е било произведено при използване на една или повече еноложки практики или процеси, които не са посочени в приложение I тези вина могат да бъдат търгувани до изчерпване на стоковите запаси;
 б)
 когато вината са описани и представени като са използвани наименования, забранени от настоящото споразумение, вината могат да се търгуват:
 —
 от търговци на едро за период от три